Adelfa

Ing  adelfa (Nerium oleander) a oleander ó rosebay king Inglis, métung yang palungpung  (shrub) ó malating pun dútung a tatanam da king mabílug a yátu karéng lugal a temperate ampóng subtropical antimóng tanáman a ornamental ampóng pang-landscaping. Yá kábud a kayábé king genus a Nerium, king subfamilia Apocynoideae ampo king familia Apocynaceae. Úling tatanam dé karéng dakal a lugal, é malínó ing kayang particular a péníbatan, ónéng maralas makaugné ya karéng labuad a makapadúrut king Dáyatmálat a Mediterraneo.